Publication: Magyar Közlöny
Issue: MK-1998-55 (Year: 1998, Number: 55)
Era: 1990-2004
Section: a 10/1996. (II. 23.) AB határozatában és a 33/1996. (VII. 9.)
Paragraph Index: 577

a 10/1996. (II. 23.) AB határozatában és a 33/1996. (VII. 9.) AB határozatában megállapította, hogy „az önkormányzat azonban nem szabhat rendeletében olyan feltételt, amely az Lt. kötelező erejű, általános érvényű rendelkezéseivel ellentétes”. (ABH 1996. 236.; ABH 1996. 299.) A 10/1996. (II. 23.) AB határozat rámutatott arra is, hogy törvényellenes, ha az önkormányzat a tulajdonában lévő „lakást megvásárló, kedvezményben, illetve engedményben részesült vevőt kötelezettségei teljesítésének elmulasztása esetén megfosztja a törvényben biztosított kedvezményektől” (ABH 1996, 236.). Az Ör. 10. § (9) bekezdése az önkormányzat mint eladó elállási jogát szabályozza. Az elállásról a Ptk. 320. § (1) bekezdése a következőképpen rendelkezik: „Aki szerződésnél vagy jogszabálynál fogva elállásra jogosult, e jogát a másik félhez intézett nyilatkozattal gyakorolja. Az elállás a szerződést felbontja.” A jogszabály fogalmát a Ptk. alkalmazásában a 685. § a) pontja határozza meg. Eszerint „jogszabály: a törvény, a kormányrendelet, továbbá törvény felhatalmazása alapján, annak keretei között az önkormányzati rendelet, a 19. § (1) bekezdésének c) pontja, a 29. § (3) bekezdése, a 200. § (2) bekezdése, a 231. §

Source: https://magyarkozlony.hu/hivatalos-lapok/7911c1d1a4aeb9a927d004523deee03737c7f6d4/dokumentumok/bd1584df3d8d733ed0940dabce678dda3087828f/letoltes